Diari Oficial de la Generalitat Valenciana


Sumari del DOGV 6274, del 25-05-2010 (2010/5944)

RESOLUCIÓ de 22 d'abril de 2010 del director territorial d'Educació d'Alacant, per la qual s'establix el calendari d'admissió de l'alumnat en els centres docents públics i privats concertats, per a cursar ensenyances de Formació Professional de grau superior.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5944


Data del document
:   22-04-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Alacant
    * accés a l'educació
    * ensenyament professional
    * ensenyament públic
    * alumnat
    * alumne

RESOLUCIÓ de 22 d'abril de 2010 del director territorial d'Educació d'Alacant, per la qual s'establix el calendari d'admissió de l'alumnat en els centres docents públics i privats concertats, per a cursar ensenyances de Formació Professional de grau superior. [2010/5944]  
L'Orde de 19 de maig de 2009, de la Conselleria d'Educació (DOCV núm. 6025, d'1 de juny) regula l'admissió de l'alumnat en cicles formatius de grau superior d'ensenyances de Formació professional en els centres docents, públics i privats amb les dites ensenyances concertades, ubicats en l'àmbit de gestió de la Comunitat Valenciana.  
En la seua disposició final primera, faculta a les direccions territorials a dictar Resolució per a, en el seu àmbit competencial, establir cada curs el calendari d'admissió i matriculació, junt amb les instruccions necessàries per al seu desenvolupament.  
Per tot això, i en virtut de les facultats concedides, resolc:  
Primer  
L'admissió de l'alumnat, per al curs 2010/2011, en els centres públics i privats concertats de la província d'Alacant per a cursar ensenyances de Formació Professional de Grau Superior, es produirà d'acord amb el calendari que apareix en l'annex de la present Resolució.  
En conseqüència, l'annex III de l'Orde de 19 de maig de 2009 queda substituït per l'annex d'esta resolució.  
Segon  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.  
Contra la present Resolució, que no posa fi a la via administrativa, podrà interposar-se recurs d'alçada davant de la Secretària Autonòmica d'Educació en el termini d'un mes, comptat a partir de l'endemà al de la publicació de la Resolució en el Diari Oficial de la Comunitat Valenciana, d'acord amb el que establix els articles 114.1 i 115.1 de la Llei 30/1992, del Règim Jurídic de les Administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
Alacant, 22 d'abril de 2010.- El director territorial d'Educació d'Alacant: Valero Antonio Alías Tudurí.  
Annex  
Calendari d'admissió per a ensenyances de formació professional de grau superior  
Este procés d'admissió afecta els centres públics i als centres privats concertats que impartisquen les ensenyances de Formació Professional de Grau Superior i s'organitzarà en les fases que s'indiquen a continuació:  
1. Admissió d'alumnes.  
1.1. Publicació de vacants existents en els centres educatius per al procés d'admissió d'alumnes: el 26 de maig.  
1.2. Presentació de sol·licituds i documentació corresponent, en els centres amb vacants en els CF de primera opció: del 3 al 10 de juny ambdós inclosos. El model de sol·licitud s'adaptarà al publicat a este efecte per Resolució de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional.  
1.3. Entrega, pels centres d'origen, de la certificació sobre requisit acadèmic (Batxiller o equivalents): del 25 al 29 de juny.  
1.4. Entrega, pels centres d'origen, de la certificació de complir el requisit d'haver aprovat la prova d'accés a Cicles Formatius de Grau Superior: 30 de juny.  
1.5. Presentació del requisit acadèmic en els centres de 1ª opció: del 25 al 29 de juny.  
1.6. Presentació del requisit d'haver superat la prova d'accés en els centres de 1ª opció: 30 de juny i 1 de juliol.  
1.7. Publicació en els centres de les llistes provisionals d'alumnes admesos: el 12 de juliol.  
1.8. Presentació de reclamacions en el centre: fins al 14 de juliol.  
1.9. Publicació en els centres de les llistes definitives d'alumnes admesos: el 19 de juliol.  
1.10. Presentació de reclamacions davant de la comissió sectorial: fins a 21 de juliol.  
1.11. Resolució de les reclamacions a les llistes definitives per part de la comissió sectorial: el 23 de juliol.  
Contra esta resolució els interessats podran interposar recurs d'alçada davant del director territorial corresponent en el termini d'un mes.  
2. Matriculació d'alumnes.  
2.1. Termini de formalització de matrícula: del 26 al 28 de juliol (alumnes admesos segons llistats)  
2.2. Termini de formalització de matrícula per a cobrir les places que quedaren vacants: 29 i 30 de juliol.  
3. Calendari del procés extraordinari d'admissió i matriculació.  
3.1. Publicació de vacants: dia 8 de setembre.  
3.2. Presentació de sol·licituds d'admissió amb requisit acadèmic: 8 i 9 de setembre.  
3.3 Presentació del requisit d'haver superat la prova d'accés en la convocatòria extraordinària: 9 de setembre.  
3.4. Publicació en els centres de les llistes provisionals d'alumnes admesos: el 10 de setembre.  
3.5. Presentació de reclamacions en el centre: 10 i 13 de setembre.  
3.6. Publicació en els centres de les llistes definitives d'alumnes admesos: el 14 de setembre.  
3.7. Termini de formalització de matrícula: fins al 14 de setembre.